Vermeende inbreker op plaas by Malmesbury doodgeskiet | Netwerk24
Vermeende inbreker op plaas by Malmesbury doodgeskiet
Deur Malherbe Nienaber 30 September 2019 14:26
Die polisie ondersoek ’n saak van huisbraak en een van moord nadat ’n vermeende inbreker op ’n plaas naby Malmesbury in die Wes-Kaap doodgeskiet is.
Die polisie is Maandagoggend om 03:45 ontbied nadat twee mans glo by die plaashuis ingebreek en die eienaar met skerp voorwerpe gedreig het.
Siyabulela Malo, polisiewoordvoerder, sê die eienaar het toe glo op die inbrekers geskiet. Een van die mans is doodgeskiet en die ander man het weggekom.
“Ons fynkam die toneel vir bewyse,” het Malo Maandagmiddag vroeg gesê.
“Die saak word ondersoek en niemand is al in hegtenis geneem nie.”
Meer oor: Malmesbury | Plaas | Misdaad | Doodgeskiet